stanford-oval/wikipedia huggingface dataset:
נייטרוקס
ראו גם

צלילה
ציוד צלילה
סכנות צלילה
הרכבת צד (צלילה)
משחק קלפים

"הקלפנים", ציור מאת פול סזאן
קלפי הניצחון בבלק ג'ק
משחק קלפים
משחק קלפים הוא משחק שיש בו שימוש בקלפים, בין אם אלה קלפי משחק תקניים או קלפים ייחודיים אשר מיועדים למשחק הספציפי. קיימים משחקי קלפים רבים מספור – לחלקם יש חוקים תקניים, וחלקם בעלי חוקים המשתנים לפי האדם המשחק, מיקומו או תרבותו.
כלל מהותי למשחקי קלפים (ולמשחקים בכלל) הוא שכל השחקנים יהיו מודעים לכלל חוקי המשחק לפני תחילתו, אלא אם כן חוקי המשחק דורשים אחרת (מאו).
השחקנים

במשחק קלפים יכולים להשתתף שחקן אחד (סוליטר) או יותר.
בדרך כלל כשמדובר במשחק קבוצתי, השחקנים מתיישבים כולם סביב שולחן או משטח אחר כשפניהם מופנות למרכזו, והם מחזיקים בידיהם מספר קלפים, קלפים אלו נקראים ה"יד". במשחקים שונים על המשטח ישנה ערימת קלפים המשמשת כקופה.
החפיסה

בהגדרה, על מנת לשחק במשחק קלפים, יש צורך בחפיסת קלפים המיועדת למשחק. כמעט תמיד, גודלם של כל הקלפים בחפיסה זהה, ולכל קלף שני צדדים: צד אחד ("גב הקלף", "הצד האחורי") זהה בין כל הקלפים, ועל הצד האחר ("פני הקלף", "הצד הקדמי") יש ציור. הציור יכול להיות ייחודי לכל קלף, או להיות מצוי על מספר קלפים זהים.
החפיסה > חפיסת הקלפים הסטנדרטית

על אף שלמשחקים רבים יש חפיסות קלפים ייחודיות להם, רוב המשחקים משתמשים בחפיסה סטנדרטית (אנגלו-אמריקאית) בעלת 52 קלפים המחולקת ל-4 סדרות (תלתן ♣, יהלום ♦, לב ♥, עלה ♠). בכל סדרה 13 דרגות: 2 עד 10, נסיך (J), מלכה (Q), מלך (K) ואס (A). בנוסף לחפיסה הסטנדרטית קיים קלף מיוחד אשר לעיתים מתווסף לחפיסה (הג'וקר).
קיימים גם משחקים המשתמשים רק בחלק מהקלפים בחפיסה הסטנדרטית, משחקים שבהם סדר הקלפים שונה, ומשחקים שדורשים יותר מחפיסה סטנדרטית אחת.
במחוזות רבים באירופה משתמשים בחפיסות שונות של קלפים, במקום החפיסה הסטנדרטית. חפיסות אלה מכילות לעיתים פחות קלפים, וברובן משתנות הסדרות.
הקופה

ברוב המשחקים, לא כל הקלפים מחולקים לשחקנים, כך שנשארים קלפים בהם משתמשים במהלך המשחק, קלפים אלה נקראים "קופה".
הקופה תונח כך שפני הקלפים יהיו כלפי מטה כך שלא יראו את הקלפים ובמרכז משטח המשחק, כך שלכל השחקנים תהיה גישה נוחה לקופה, אלא אם כן ישנו דילר במשחק.
המחלק

המחלק, או "דילר" (מאנגלית: Dealer), אחראי על חלוקת הקלפים. בחלק מהמשחקים המחלק לא יהווה אחד מהשחקנים (פוקר), בחלקם ישחק המחלק מול כל שאר השחקנים (בלאק ג'ק) ובחלקם ישמש אחד השחקנים בתור המחלק. במשחקים בהם המחלק הוא אחד השחקנים נהוג להחליף את המחלק מדי תור עם כיוון השעון. לעיתים המחלק יהיה זה שהפסיד בתור הקודם.
החלוקה

במשחקים בהם מחולקים הקלפים תחילה לשחקנים החלוקה תתבצע על ידי המחלק עם כיוון השעון (או נגדו) בכל פעם קלף אחד. המחלק לפני החלוקה יערבב את הקלפים כראוי, לעיתים יבקש המחלק מאחד השחקנים "לחתוך" את החבילה בסיום הערבוב, פעולה זו היא פעולה של אמון שבאה להראות שהמחלק ערבב כראוי ולמנוע רמאויות. לרוב החלוקה תחל מהשחקן היושב ליד המחלק (משמאלו בהנחה שמחלקים עם כיוון השעון). החלוקה תתבצע כך שאף שחקן לא יוכל לראות את הקלפים אשר חולקו ליתר השחקנים (או אף לו בחלק מהמשחקים) וגם לא את הקלפים אשר נותרו בחפיסה.
סוגי משחקים

קיימים מספר סוגי משחקים. לעיתים משחק יכול להשתייך ליותר מסוג אחד.
סוגי משחקים > משחקי לקיחות

משחקים בהם המטרה לקחת (או להימנע מלקחת) את הקלפים אשר הונחו על ידי יתר השחקנים.
ברידג'
ויסט
ויסט ישראלי
סקאט
לבבות
קרה קופה
פרפראנס
הוק
צמודים
סוגי משחקים > משחקי רמי

המטרה במשחקי הרמי היא ליצור סדרות קלפים.
רמי
רמי פתוח
קנסטה
סוגי משחקים > משחקי סוליטר

משחקים אשר המיועדים לשחקן בודד. לרוב ישחקו במשחקים אלו על מחשב, אך ניתן לשחק בהם גם ללא מחשב.
קלונדייק (ידוע כ"סוליטר רגיל")
פריסל
סוליטר עכביש
סוגי משחקים > משחקי הסרה

במשחקים אלו המטרה להיפטר מכל הקלפים לפני השחקנים האחרים.
ספיד
נסיך שבע
דוראק
טאקי
פרזידנט
שתיים שחור
יניב
שיטהד
שקר
ג'ונגל ספיד
שלום אדוני הנסיך
10 על 10
דאבל
צ'יט
סוגי משחקים > משחקי צבירה

משחקים בהם המטרה לאסוף את כל קלפי המשחק.
מלחמה
מלחמה מצרית
רונדה
סוגי משחקים > משחקי הימורים

משחקים אלו לרוב יתקיימו בבתי קזינו, אך ניתן לשחק בהם גם בחברה.
פוקר
טקסס הולדם
אומהה הולדם
בלק ג'ק
סוגי משחקים > משחקי אוסף

Magic: The Gathering
יו-גי-הו!
Pokemon TCG
סופרגול
סוגי משחקים > שונות

לשון
789
סוויש
חושם
סט
מאו
מנצ'קין
משחק רביעיות
חתחתול
נגוס
דומיניון
מצודות
דיקסיט
חתולים מתפוצצים ג'וקר
ראו גם

סדרה (קלפים)
קלף משחק
ילד המשחק לבדו בקלפים.
איור של אדם המשחק בקלפים עם כלבים
ערבוב חפיסת קלפים
ילדים משחקים בקלפים
ציור מאת קאש קולידג' של כלבים משחקים פוקר.
משחק קלפים
נפת ויבורג (מחוז לנינגרד)

נפת ויבורג (רשמית: "המחוז העירוני ויבורג"; ברוסית: Вы́боргский муниципа́льный райо́н) הוא מחוז משנה במחוז לנינגרד המהווה חלק מסנקט פטרבורג רבתי. שטחו 7,475 קמ"ר ואוכלוסייתו מונה 198,226 איש (2020). המחוז כולל 7 יישובים עירוניים וחמישה יישובים כפריים.
המרכז האדמיניסטרטיבי הוא העיר ויבורג.
היסטוריה

המחוז העירוני נוצר ביולי 1940.
בעבר היה כחלק מפלך ויבורג, שנוצר בשנת 1744 בעקבות תוצאות המלחמה הרוסית-שוודית (1741–1743). לפני כן (1719–1744) התקיימה פרובינציית ויבורג כחלק מפלך סנקט פטרבורג. בשנת 1802 שונה שמה של נפת ויבורג לפינלנד ובשנת 1811 הועברה לדוכסות הגדולה של פינלנד, שם שוב הפך לנפת ויבורג. היה חלק מפינלנד העצמאית בשנים 1917 עד 1940.
על פי חוזה השלום שנחתם במוסקבה (1940), שטח זה הפך לחלק מברית המועצות. הוא נכבש על ידי חיילים פינים במהלך המלחמה הסובייטית-פינית (1941–1944). אך מאז תום מלחמת העולם השנייה מהווה חלק ממחוז לנינגרד.
באוקטובר 2020, ראש הנפה, גנאדי אורלוב, הואשם בגניבת כספי תקציב הנפה שיועדו לשיפוץ מבנים. הוא נעצר על ידי משטרת סנקט פטרבורג והואשם בגניבת 800 מיליון רובל רוסי.
הערות שוליים

↑  Ленинградская область. Общая площадь земель муниципального образования
↑  "Административно-территориальное устройство РК". אורכב מ-המקור ב-2011-01-28. נבדק ב-2019-08-25.
↑  "Муниципальное образование «Выборгский район» Ленинградской области на сайте официального представительства Ленинградской области".(הקישור אינו פעיל)
↑  אנדרטאות אדריכליות של מחוז לנינגרד
↑  נפת ויבורג
| מחוז לנינגרד |
| --- | --- | --- |
| מרכז אדמיניסטרטיבי | גטצ'ינה |   |
| ערים | אוטראדנויה • איוואנגורוד • בוקסיטוגורסק • גטצ'ינה • וולוסובו • וולחוב • ויבורג • ויסוצק • וסוולוז'סק • טוסנו • טיחווין • לוגה • לודיינויה פולה • לומונוסוב • ליובאן • מורינו •נוביה לדוגה • ניקולסקויה • סבטוגורסק • סוסנובי בור • סיאסטרוי • סלאנצי • סרטולובו • פודפורוז'יה • פיקאליובו • פריאוזרסק • פרימורסק • קאמנוגורסק • קומונר • קינגיספ • קירובסק • קירישי • שליסלבורג |   |
| מחוזות משנה | בוקסיטוגורסק • גטצ'ינה • ויבורג • וולוסובו • וולחוב • וסוולוז'סק • טוסנו • טיחווין • לוגה •  לודיינויה פולה • לומונוסוב • סוסנובי בור • סלאנצי • פריאוזרסק • פרימורסק • קאמנוגורסק • קומונר • קינגיספ • קירובסק • קירישי |   |
| מושלים | אלכסנדר בליאקוב • ואדים גוסטוב • ולרי סרדיוקוב • אלכסנדר דרוזדנקו |   |
| שונות | סמל • דגל • חלוקה מנהלית • האספה המחוקקת • הממשלה |   |
| --- | --- |
בקרת זהויות :  NLI: 987007487180705171  GND: 7734054-1  LCCN: no99000983  VIAF: 1233166172264090800004   WorldCat (עם VIAF): 1233166172264090800004
נקודת בנסון

| --- | --- |
אין תמונה חופשית
 מידע כללי
 סוג:  חצי אי 
 מידע נוסף
 קואורדינטות:  62°39′S 61°18′W﻿ / ﻿62.65°S 61.3°W﻿ / -62.65; -61.3
  (למפת איי שטלנד הדרומיים מוגדלת) אי הפיל קלרנס אי המלך ג'ורג'  ליווינגסטון סמית' מעבר דרייק מצר ברנספילד  אנטארקטיקהנקודת בנסון(למפת איי שטלנד הדרומיים רגילה) אי הפיל קלרנס אי המלך ג'ורג'  ליווינגסטון סמית' מעבר דרייק מצר ברנספילד  אנטארקטיקהנקודת בנסון
 
נקודת בנסון (באנגלית: Benson Point) היא לשון יבשה שאינה מכוסה קרח, היוצרת את הקצה הדרום-מערבי של האי ראגד באיי שטלנד הדרומיים, שבאנטארקטיקה.
נקודת בנסון מהווה את הכניסה הצפונית-מערבית של מצר מורטון.
נקודת בנסון ממוקמת 3.2 קילומטרים דרומית - מזרחית מכף שפילד;
נקודת בנסון ממוקמת 4.6 קילומטרים מערבית - דרומית מנקודת ראדב;
נקודת בנסון ממוקמת 6.33 קילומטרים מערבית - צפון-מערבית מנקודת דבילז שבאי ליווינגסטון.
היסטוריה

הנקודה התגלתה על ידי צידי כלבי ים בראשית המאה ה-19.
הנקודה מופתה לראשונה על ידי סוקרים בריטיים בשנת 1968; מיפוי מדויק נעשה על ידי סוקרים ספרדיים בשנת 1992; מיפוי מדויק נוסף נעשה על ידי סוקרים בולגריים בשנת 2005 ובשנת 2009.
הפסגה נקראת על שם אילוף בנסון (Elof Benson), שהיה הקצין הראשון של הבריג האמריקאי הרסיליה (Hersilia), אשר, בפיקודו של רב החובל ג'יימס שפילד (James Sheffield), הפליגה באיי שטלנד הדרומיים בעונות הקיץ האנטארקטי של שנים 1819–1820 ושל שנים 1820–1821.
נקודת ברון

| --- | --- |
אין תמונה חופשית
 מידע כללי
 על שם:  פטאר ברון 
 סוג:  לשון יבשה 
 מידע נוסף
 קואורדינטות:  62°26′33″S 59°34′35″W﻿ / ﻿62.4425°S 59.5764°W﻿ / -62.4425; -59.5764
  (למפת איי שטלנד הדרומיים מוגדלת) אי הפיל קלרנס אי המלך ג'ורג'  ליווינגסטון סמית' מעבר דרייק מצר ברנספילד  אנטארקטיקהנקודת ברון(למפת איי שטלנד הדרומיים רגילה) אי הפיל קלרנס אי המלך ג'ורג'  ליווינגסטון סמית' מעבר דרייק מצר ברנספילד  אנטארקטיקהנקודת ברון
 
נקודת ברון או ברון פוינט (באנגלית: Beron Point; בבולגרית: нос Берон) היא לשון יבשה בחוף הדרום-מערבי של האי רוברט, באיי שטלנד הדרומיים שבאנטארקטיקה.
נקודת ברון ממוקמת 4.5 קילומטרים דרומית-מזרחית מנקודת נגרה;
נקודת ברון ממוקמת 1.7 קילומטרים ממערב לנונאטאק באחו;
נקודת ברון ממוקמת 1.8 קילומטרים מערבית - צפון-מערבית לנקודת זהרי;
נקודת ברון ממוקמת 3.7 קילומטרים צפונית - מערבית לנקודת אדוארדס;
נקודת ברון ממוקמת 5 קילומטרים צפונית - מזרחית לנקודת אש שבאי גריניץ'.
לשון היבשה גדלה בשטחה בשנים האחרונות, בשל נסיגת הקרחונים שמצויים צפונית-מערבית לנקודת ברון.
היסטוריה > מקור השם

נקודת ברון נקראת על שם המדען והמחנך הבולגרי המשפיע דוקטור פטאר ברון.
נפתלי איתן

| --- | --- |

נפתלי איתן, 2004
 לידה:  9 בפברואר 1935 ירושלים, פלשתינה (א"י)
 פטירה:  18 בפברואר 2016 (בגיל 81)
 מדינה:  ישראל 
 מקצוע:  עובד בעיריית ירושלים
 תפקיד:  נשיא איגוד שופטי הכדורגל
 
נפתלי איתן (אייזן) (9 בפברואר 1935 - 18 בפברואר 2016) היה נשיא איגוד שופטי הכדורגל ושימש בתפקידים בכירים שונים בעיריית ירושלים, בעל עיטור ההוקרה "יקיר ירושלים".
ביוגרפיה

נולד למשפחה חרדית בירושלים. אביו, ששימש כרב, נהרג בתאונת דרכים בין רכבת לאוטובוס בהיות איתן בן 3, ולכן נשלח לבית היתומים "דיסקין" עם שני אחיו, שם שהה עד שמלאו לו 16. 

התגייס בגיל 18 ושירת בצה"ל במשך 15 שנה. השתחרר בדרגת סגן-אלוף. לאחר שחרורו בשנת 1968 החל לעבוד בעיריית ירושלים בתקופת כהונתו של ראש העיר טדי קולק. הוא שימש בתפקידי ניהול ומשאבי אנוש עד לפרישתו בשנת 1990. בין השאר היה סמנכ"ל לאמרכלות, משנה למנכ"ל ומ"מ מנכ"ל. שימש חבר הנהלה בקרן ירושלים, בתיאטרון ירושלים, בבצלאל ובלהקת הורה ירושלים.
איתן כיהן בשנות ה-60 וה-70 כשופט כדורגל בינלאומי בישראל ומחוצה לה, היה יו"ר הוועדה המקצועית של איגוד השופטים ושימש יועץ של ראשי ההתאחדות בכל הנוגע לתפקוד המקצועי באיגוד. בשנת 2001 מונה לנשיא איגוד השופטים, וכיהן בתפקיד זה עד לפטירתו.
בשנת 2006 הוענק לו עיטור הכבוד יקיר ירושלים לשנת תשס"ו על פעילותו הרבה, לרוב בהתנדבות, במוסדות ובארגונים שונים - למשל ניהול ספרייה בכלא רמלה ומתן הרצאות לאסירים בנושאי ספורט וחוקת הכדורגל - ועל שליחותו לקידום ולטיפוח תרבות הספורט בישראל.
הערות שוליים

↑  דורון ברגרפרוינד, נפתלי איתן מונה לנשיא איגוד השופטים, באתר הארץ, 13 באוגוסט 2001
↑  מר נפתלי איתן - יקיר העיר ירושלים, אתר עיריית ירושלים, תשס"ו.
ניאד (סרט)

| --- | --- |
כרזת הסרט בעברית
כרזת הסרט בעברית
 מבוסס על:  "Find a Way" מאת דיאנה ניאד
 בימוי:  אליזבת צ'אי וסרהלי, ג'ימי צ'ין 
 הופק בידי:  אנדרו לזאר, טדי שוורצמן 
 תסריט:  ג'וליה קוקס
 עריכה:  כריסטופר טלפסן 
 שחקנים ראשיים:  אנט בנינג ג'ודי פוסטר ריס איוואנס 
 מוזיקה:  אלכסנדר דספלה 
 צילום:  קלאודיו מירנדה 
 מדינה:  ארצות הברית 
 חברת הפקה:  Black Bear Pictures Mad Chance Productions
 חברה מפיצה:  נטפליקס
 הקרנת בכורה:  1 בספטמבר (פסטיבל הקולנוע ה-50 של Telluride) ארצות הברית 20 באוקטובר 2023
 משך הקרנה:  121 דק' 
 שפת הסרט:  אנגלית 
 סוגה:  סרט ספורט, דרמה, ביוגרפי
 דף הסרט ב־IMDb
 
ניאד (באנגלית: Nyad) הוא סרט דרמת ספורט ביוגרפית אמריקאי בבימוים של אליזבת צ'אי וסרהלי (אנ') וג'ימי צ'ין (אנ'), ונכתב על ידי ג'וליה קוקס. בסרט מככבת אנט בנינג בתור השחיינית דיאנה ניאד, לצד ג'ודי פוסטר וריס איוואנס. הסרט מבוסס על האוטוביוגרפיה של ניאד "Find a Way".
הקרנת הבכורה העולמית הייתה בפסטיבל הקולנוע ה-50 של Telluride ב-1 בספטמבר 2023. הוא עלה לאקרנים בבתי קולנוע נבחרים ב-20 באוקטובר 2023, וגם עלתה לשירות הזרמת המדיה נטפליקס.
תקציר העלילה

בסרט, דיאנה ניאד (אנט בנינג), מנסה ניאד לשחות מהוואנה שבקובה לקי וסט שבפלורידה ארצות הברית (177 ק"מ), ללא כלוב הגנה נגד כרישים.
צוות השחקנים

אנט בנינג - דיאנה ניאד
ג'ודי פוסטר - בוני סטול
ריס איוואנס - ברטלט
קרלי רוטנברג - די בריידי
ג'ינה י. - אנג'ל יאנגיהארה
לוק קוסגרוב - לוק טיפל
אריק טי מילר - ג'ק נלסון
גרלנד סקוט - ג'ון רוז
הפקה > פיתוח

בינואר 2022, נמסר כי הסרט יעלה לשידור בשירות הזרמת המדיה נטפליקס, במרץ 2022, ההפקה החלה בתהליכים.
פרסים ומועמדויות

| פרס | תאריך הטקס | קטגוריה | מועמד (ים) | תוצאה |  |
| --- | --- | --- | --- | --- | --- |
| פרסי אגודת מבקרי הקולנוע של סן דייגו | 19 בדצמבר 2023 | שחקנית המשנה הטובה ביותר | ג'ודי פוסטר | מועמדות |  |
| פרס גלובוס הזהב | 7 בינואר 2024 | השחקנית הטובה ביותר - סרט דרמה | אנט בנינג | מועמדות |  |
| פרס גלובוס הזהב | 7 בינואר 2024 | שחקנית המשנה הטובה ביותר - סרט קולנוע | ג'ודי פוסטר | מועמדות |  |
| פרסי איגוד מבקרי הקולנוע האמריקאי | 14 בינואר 2024 | שחקנית המשנה הטובה ביותר | ג'ודי פוסטר | מועמדות |  |
| פרס גילדת שחקני המסך | 24 בפברואר 2024 | ההופעה הטובה ביותר של שחקנית בתפקיד ראשי | אנט בנינג | מועמדות |  |
| פרס גילדת שחקני המסך | 24 בפברואר 2024 | ההופעה הטובה ביותר של שחקנית בתפקיד משנה | ג'ודי פוסטר | מועמדות |  |
| פרס אוסקר | 10 במרץ 2024 | השחקנית הטובה ביותר | אנט בנינג | מועמדות |  |
| פרס אוסקר | 10 במרץ 2024 | שחקנית המשנה הטובה ביותר | ג'ודי פוסטר | מועמדות |  |
| פרס התקשורת של הליגה ההומו-לסבית נגד השמצה | 14 במרץ 2024 | הסרט הטוב ביותר - סטרימינג או טלוויזיה | "ניאד" | מועמדות |  |
| פרס גילדת הכותבים של אמריקה | 14 באפריל 2024 | התסריט המעובד הטוב ביותר | ג'וליה קוקס | מועמדות |  |
הערות שוליים

↑  Welk, Brian (March 4, 2021).
"Annette Bening to Star as Cuba-to-Florida Swimmer Diana Nyad in Biopic From 'Free Solo' Directors". TheWrap. Retrieved May 15, 2022.
↑  Wiseman, Andreas (March 4, 2021).
"Annette Bening To Star In Swimmer Biopic 'Nyad' From 'Free Solo' Directors & 'American Sniper' & 'The Imitation Game' Producers; CAA & STX Launch Sales — EFM Hot Package". Deadline Hollywood. Retrieved May 15, 2022.
↑  "NYAD". Netflix Media Center. Retrieved November 4, 2023.
↑  Prange, Stephanie (January 21, 2022).
"Biopic 'Nyad' Heading to Netflix Starring Jodie Foster and Annette Bening". Media Play News. Retrieved May 15, 2022.
↑  San Diego Film Critics, 2023 San Diego Film Critics Society Award Winners, San Diego Film Critics Society, ‏2023-12-19 (באנגלית אמריקאית)
↑  Horton, Adrian (2024-01-08). "Golden Globes 2024: the full list of winners". The Guardian (באנגלית בריטית). ISSN 0261-3077. נבדק ב-2024-02-15.
↑  Critics Choice Awards 2024: All the Winners, TIME, ‏2024-01-15 (באנגלית)
↑  Alli Rosenbloom, Lisa Respers France, SAG Awards 2024: Winners list, CNN, ‏2024-02-25 (באנגלית)
↑  The 96th Academy Awards | 2024, www.oscars.org, ‏2024-01-23 (באנגלית)
↑  Jack Dunn, ‘Red, White & Royal Blue,’ ‘The Last of Us’ and ‘Heartstopper’ Win Top Prizes at New York GLAAD Media Awards, Variety, ‏2024-05-12 (באנגלית אמריקאית)
↑  2024 Writers Guild Awards: ‘The Holdovers,’ ‘American Fiction,’ ‘Succession’ Among Winners, The Hollywood Reporter, ‏2024-04-15 (באנגלית אמריקאית)
משפט פאפוס

נרצה לחשב באמצעות משפט פאפוס את נפח הגוף שיתקבל אם נסובב את האליפסה סביב הישר.
משפט פאפוס הוא משפט בחשבון אינפיניטסימלי הקובע כי אם נסובב צורה דו-ממדית סביב ישר מסוים, נקבל שנפח גוף הסיבוב מתקבל לפי הנוסחה
 V=2\pi R_{CM}A
כאשר:
R_{CM} הוא המרחק של מרכז הכובד של הצורה הדו-ממדית מן הישר.
A הוא שטח הצורה.
באמצעות משפט זה ניתן לחשב את נפחם של גופים מורכבים על ידי הטלה שלהם למישור [XY] וסיבובם סביב אחד הצירים (או כל ציר אחר, לפי הנוחות).
דוגמה

נניח שעלינו לחשב את נפח העקומה הבאה:  (x-2)^{2}+4(y-1)^{2}=1 המסובב סביב הישר  y=3x-1.
זוהי למעשה טבעת בעלת חתך אליפטי.
ראשית, נרצה למצוא את שטח האליפסה  A, אותו נוכל למצוא על ידי הנוסחא לשטח אליפסה -  S=ab\pi  כאשר  a,b הם אורכי הצירים בצורה הקנונית של האליפסה. 

במקרה זה אורכי הצירים הם  a=1,b=0.5 ולכן שטח האליפסה הוא  S=0.5\pi . 

כעת נרצה למצוא את מרכז הכובד של האליפסה. מרכז הכובד של האליפסה יהיה במרכזה, כאן בדוגמה שלנו  (2,1).
נרצה למצוא כעת את המרחק של האליפסה מהישר. זאת נקבל על פי נוסחת מרחק נקודה מישר עבור נקודת המרכז:
לסיום, כל מה שנותר לנו הוא להציב את הכל בנוסחא ולקבל:
ניו קידס און דה בלוק

| --- | --- |

הלהקה בהופעה, 2008
 מקום הקמה:  בוסטון 
 מוקד פעילות:  בוסטון, מסצ'וסטס, ארצות הברית
 תקופת הפעילות:  1984–1994   2008
 סוגה:  פופ, R&B, היפ הופ, דאנס, טין פופ, ניו ג'ק סווינג
 חברת תקליטים:  Columbia Records   Interscope Records
 פרסים והוקרה:  כוכב בשדרת הכוכבים בהוליווד 
 האתר הרשמי של הלהקה
 פרופיל ב-IMDb
 חברים
 דוני וולברג   דני ווד  ג'ורדן נייט ג'ונתן נייט ג'ואי מקנטייר
 חברים לשעבר
 מארק וולברג ג'יימי קלי
 
ניו קידס און דה בלוק (באנגלית: New Kids on the Block, בראשי תיבות: NKOTB, בתרגום: ילדים חדשים בשכונה) היא להקת בנים אמריקאית מבוסטון, מסצ'וסטס, שהייתה פעילה בשנות ה-80 וה-90 של המאה ה-20, והתאחדה שוב ב-2008. במהלך פעילותה נמכרו כ-80 מיליון תקליטים של הלהקה ברחבי העולם, וב-1990 היא זכתה בשני פרסי המוזיקה האמריקאית - בקטגוריות "להקת הפופ הטובה ביותר של השנה" ו"אלבום הפופ הטוב ביותר של השנה".
היסטוריה

הלהקה נוסדה ב-1984 על ידי המפיק מוריס סטאר. היא כוללת את האחים ג'ורדן וג'ונתן נייט, ג'ואי מקינטייר, דוני וולברג ודני ווד. ב-1986 יצא אלבום הבכורה של הלהקה, "New Kids on the Block", אך הסינגלים מתוכו לא זכו להצלחה. האלבום השני, "Hangin' Tough", יצא ב-1988 וזכה להצלחה בהשמעות הרדיו וב-MTV ובמכירות, במיוחד הסינגלים "Please Don't Go Girl",‏ "You Got It (The Right Stuff)",‏ "I'll Be Loving You (Forever)",‏ "Cover Girl" ו-"Didn't I (Blow Your Mind This Time)".
ב-1990 הגיעה הלהקה לשיא הפופולריות שלה, לאחר יציאת האלבום "Step by Step", שנמכר בכ-20 מיליון עותקים והגיע למעמד של אלבום פלטינה משולש. מחצית משירי האלבום נכתבו או הופקו על ידי חברי הלהקה עצמם. מתוכו זכו להצלחה הסינגלים "Step by Step",‏ "Tonight", ו-"Let's Try It Again". בתקופה זו הופיעו חברי הלהקה בכ-200 הופעות בשנה. ההכנסות ממכירת מוצרים נלווים (כגון חולצות, בובות וכפתורים עם סמל הלהקה ודמויות חבריה) הגיעו לכ-400 מיליון דולר ב-1991.
ב-1992 הואשמה הלהקה על ידי גרגורי מקפירסון, אחד המפיקים, כי היא משתמשת בליפ-סינק (התאמת שפתיים לקול) של המפיק הראשי, מוריס סטאר, במהלך הופעותיה. הלהקה קטעה את סיבוב ההופעות והתארחה בתוכנית טלוויזיה בה שרו בשידור חי ולא היה שימוש בליפ-סינק, אך בראיון שנערך לאחר מכן הודו חבריה כי לעיתים הם משתמשים בהקלטות-רקע בחלק מהופעותיהם. מקפירסון והלהקה הגישו תביעות משפטיות הדדיות, אך הסירו אותן לאחר מספר חודשים. בתקופה זו התגלעו קשיים וחיכוכים בקרב חברי הלהקה, והם נפרדו מסטאר. במקביל חלה ירידה במכירות, בין השאר בשל שינויים באופנה המוזיקלית, שנטתה לכיוון ראפ וגראנג'.
ב-1994 יצא אלבומם "Face the Music", שכמעט כל שיריו נכתבו או הופקו על ידי חברי הלהקה עצמם. מתוכו יצאו הסינגלים "Dirty Dawg" ו-"Never Let You Go", אך דירוגיהם במצעדי הסינגלים היו נמוכים. למרות מספר ביקורות חיוביות על האלבום, מכירותיו היו נמוכות. גם מכירות הכרטיסים להופעות ירדו, והלהקה הופיעה באולמות קטנים יותר. בהמשך אותה שנה עזב ג'ונתן נייט את הלהקה לאחר מספר התקפי פאניקה וחרדה, וזמן קצר אחר כך החליטו ארבעת החברים הנותרים לפרק את הלהקה.
בהמשך נעשו מספר ניסיונות לאיחוד, אך רק ב-2007 הקליטו חברי הלהקה ביחד בסתר אלבום חדש, "The Block", שיצא ב-2008 ולווה במסע הופעות. ב-2011–2012 יצאו למסע הופעות משותף עם להקת הבנים בקסטריט בויז, והוציאו את האלבום המשותף "NKOTBSB", שכלל להיטים של כל אחת מהלהקות וכן שני שירים חדשים שהקליטו שתיהן יחדיו, "All in My Head" ו-"Don't Turn Out the Lights". שתי הלהקות זכו לכוכב בשדרת הכוכבים של הוליווד ב-2013.
ב-17 במאי 2024 הוציאה הלהקה את אלבום האולפן השמיני שלה, Still Kids. האלבום כולל שיתופים פעולה עם די ג'יי ג'אזי ג'ף וטיילור דאייני. הוא הגיע למקום ה-56 במצעד הבילבורד 200.
דיסקוגרפיה > אלבומי אולפן

1986: New Kids on the Block
1988: Hangin' Tough
1989: Merry, Merry Christmas
1990: Step by Step
1994: Face the Music
2008: The Block
2013: 10
2024: Still Kids
גלריה

ג'ורדן נייט (מימין) ודוני וולברג, 1990
הלהקה בהופעה, 2009
חברי הלהקה עם חברי בקסטריט בויז, 2011
הערות שוליים

↑  Billboard 200™, בילבורד, ‏1 ביוני 2024
| --- | --- |
בקרת זהויות :  BnF: cb13924770m (data)  GND: 1222560-5  ISNI: 0000 0001 1034 020X  LCCN: n90622311  MusicBrainz: 090dafe5-818c-4bba-9ebf-7e3a651a5c43  NKC: xx0027880  SUDOC: 158199197  VIAF: 129152730   WorldCat (עם VIAF): 129152730
מרטין רודבל

| --- | --- |

 לידה:  1 בדצמבר 1925 בולטימור, ארצות הברית 
 פטירה:  7 בדצמבר 1998 (בגיל 73) צ'אפל היל, ארצות הברית 
 ענף מדעי:  ביוכימיה
 מקום מגורים:  ארצות הברית
 מקום לימודים:  אוניברסיטת ג'ונס הופקינס  אוניברסיטת וושינגטון 
 מוסדות:  אוניברסיטת קרוליינה הצפונית בצ'אפל היל  אוניברסיטת דיוק  המכונים הלאומיים לבריאות 
 פרסים והוקרה:  פרס נובל לפיזיולוגיה או לרפואה (1994)  פרס קרוליינה הצפונית למדע (1998)  פרס ריצ'רד לונסברי (1987)  פרס קרן גיירדנר הבינלאומי (1984) 
 הערות:  יהודי
 תרומות עיקריות
 מגלה חלבון G
 
מרטין רודבל (באנגלית: Martin Rodbell; 1 בדצמבר 1925 –  7 בדצמבר 1998) היה ביוכימאי ואנדוקרינולוג יהודי אמריקאי, מגלה חלבון G. זוכה פרס נובל לפיזיולוגיה או לרפואה לשנת 1994 עם בן ארצו אלפרד גילמן על גילוי חלבוני G ותפקידם של החלבונים האלה במסלולי מעבר אותות בתוך תאים.
קורות חייו

רודבל נולד בבולטימור שבמרילנד לשירלי ומילטון רודבל. הוריו היו יהודים. לאחר שסיים את בית הספר התיכון בבולטימור, הצטרף לאוניברסיטת ג'ונס הופקינס ולמד ביולוגיה וספרות צרפתית אקזיסטנציאליסטית. ב-1944 הצטרף לחיל הים האמריקאי, שם שימש כמפעיל אלחוט במהלך מלחמת העולם השנייה.
לאחר המלחמה, בשנת 1946, חזר רודבל לאוניברסיטה וקיבל תואר ראשון בביולוגיה ב-1949.
בשנת 1950 התחתן עם ברברה לדרמן (אחותה של סאנה לדרמן, חברתה הטובה של אנה פרנק) ונולדו להם ארבעה ילדים.
ב-1954 קיבל תואר דוקטור בביוכימיה מאוניברסיטת וושינגטון, ולאחר מכן עבר לאוניברסיטת אילינוי באורבנה-שמפיין.
ב-1956 הצטרף כחוקר בביוכימיה במכונים הלאומיים לבריאות. ב-1985 החל לנהל את המכון הלאומי למדעי בריאות הסביבה בצפון קרוליינה, שם עבד עד לפרישתו ב-1994.
מחקריו

פרק זה לוקה בחסר. אנא תרמו לוויקיפדיה ו.
מרטין קרמר

| --- | --- |

מרטין קרמר, 2019
 לידה:  9 בספטמבר 1954 (בן 70) וושינגטון די. סי., ארצות הברית 
 ענף מדעי:  מזרחנות 
 מקום לימודים:  אוניברסיטת פרינסטון  אוניברסיטת קולומביה 
 מוסדות:  אוניברסיטת הרווארד  מרכז משה דיין לחקר המזרח התיכון ואפריקה  המרכז האקדמי שלם 
 martinkramer.org
 
מרטין סת' קרמר (באנגלית: Martin Seth Kramer; נולד ב-9 בספטמבר 1954) הוא חוקר אמריקאי-ישראלי של המזרח התיכון באוניברסיטת תל אביב. תחום התמחותו הוא אסלאם ופוליטיקה ערבית.
קורות חיים

קרמר, יליד וושינגטון, החל את לימודי התואר הראשון בלימודי המזרח התיכון באוניברסיטת תל אביב, וסיים אותו באוניברסיטת פרינסטון בהצטיינות יתרה בשנת 1975. הוא למד לתואר שני בהיסטוריה באוניברסיטת קולומביה, וכמו כן הוא בעל דוקטורט בלימודי המזרח התיכון מאוניברסיטת פרינסטון (1982).
עמד בראש מרכז משה דיין לחקר המזרח התיכון ואפריקה בשנים 1995–2001, והיה הנשיא הראשון של המרכז האקדמי שלם בירושלים.
הוא לימד כפרופסור אורח באוניברסיטת ברנדייס, אוניברסיטת שיקגו, אוניברסיטת קורנל, אוניברסיטת ג'ורג'טאון ואוניברסיטת ג'ונס הופקינס.
ספריו בעברית

מחאה ומהפכה באסלאם השיעי הוצאת הקיבוץ המאוחד, תל אביב תשמ"ו.
פדלאללה: המצפן של חזבאללה הוצאת מרכז משה דיין לחקר המזרח התיכון ואפריקה, תל אביב תשנ"ח.
הערות שוליים

| --- | --- |
בקרת זהויות :  NLI: 987007264137805171  BnF: cb12070225s (data)  GND: 121783286  ISNI: 0000 0000 8403 4558  LCCN: n79034228  NTA: 241455332  SNAC: w6fr2jxx  SUDOC: 028979117  VIAF: 100275055   WorldCat (עם VIAF): 100275055 
ערך זה הוא קצרמרבנושא אישים. אתם מוזמנים לתרום לוויקיפדיה ו.
מרטין קרגן

| --- | --- |

 לידה:  1788 
 פטירה:  10 בדצמבר 1870 (בגיל 82 בערך) דבלין, הממלכה המאוחדת של בריטניה הגדולה ואירלנד 
 מקום קבורה:  בית הקברות מאונט ג'רום 
 
מרטין קרגן, באנגלית: Martin Cregan ‏ (1788 - 10 בדצמבר 1870) היה צייר דיוקנאות אירי.
ביוגרפיה

קרגן נולד בשנת 1788 במחוז מית'. הוא גדל אצל הורים מאמצים ואימץ את שמם, ומאוחר יותר שינה אותו לקרגן. בעודו ילד, הכירו בכישרון האמנותי שלו, ומימנו את השכלתו בבתי הספר של חברת דבלין, בתחילת המאה ה-19. בעודו בבית הספר, זכה קרגן במדליות ב-1806 וב-1807 עבור יצירותיו. בני הזוג סטיוארט המשיכו לממן את לימודיו בלונדון, שם היה קרגן תלמידו של מרטין ארצ'ר שי. הוא היה התלמיד הראשון והיחיד של שי.
קרגן התחתן עם ג'יין שוורצל בלונדון בשנת 1816. אביה היה הנרי שוורצל, ועבד בבית המלוכה הבריטי. לזוג נולדו 16 ילדים. ויליאם סטיוארט קרגן, בנם הרביעי של בני הזוג, הציג פעמיים באקדמיה המלכותית היביריאן בשנים 1860 ו-1872.
קרגן מת בביתו ברחוב לנוקס ב-10 בדצמבר 1870. הוא נקבר בבית הקברות מאונט ג'רום.
לגלריה הלאומית של דבלין יש עותק שלו של דיוקנו של סר ג'ושוע ריינולדס. ב-1889 צויר דיוקן של קרגן לאחר מותו על ידי סר תומאס ג'ונס.